छत्तीसगढ़ में कोरोना संक्रमण बेकाबू! दुर्ग जिले में 6 से 14 अप्रैल तक संपूर्ण लॉकडाउन
छत्तीसगढ़ में कोरोनावायरस का सक्रमण बेकाबू होता जा रहा है जिसके लिए सरकार ने सख्त कदम उठाया है। जिन शहरों में कोरोना के ज्यादा मामले सामने आ रहे हैं वहां लॉकडाउन लगा दिया है।
रायपुर: छत्तीसगढ़ में कोरोनावायरस का सक्रमण बेकाबू होता जा रहा है जिसके लिए सरकार ने सख्त कदम उठाया है। जिन शहरों में कोरोना के ज्यादा मामले सामने आ रहे हैं वहां लॉकडाउन लगा दिया है। दुर्ग जिला प्रशासन ने 6 अप्रैल से 14 अप्रैल तक संपूर्ण जिले में लॉकडाउन का निर्णय लिया है। कलेक्टर डॉ. सर्वेश्वर नरेंद्र भुरे ने आम नागरिकों से अपील की है कि जिले में संक्रमण के तेज प्रसार को नियंत्रित करने के लिए यह बहुत जरूरी है कि लॉकडाउन के माध्यम से कोरोना की गतिशीलता को नियंत्रित किया जाए।बता दें कि राज्य सरकार ने बढ़ते कोरोना संक्रमण के मद्देनजर कलेक्टरों को स्थानीय परिस्थितियों को देखते हुए लॉकडाउन के संबंध में फैसला लेने का अधिकार दे दिया था।इससे पहले, राजधानी रायपुर समेत प्रदेश के कई जिलों में जिला प्रशासन द्वारा रात में दुकानों को नहीं खोलने का आदेश जारी किया जा चुका है। जबकि कई अन्य जिलों में रात में कर्फ्यू लगाने का फैसला किया गया है। वहीं रायपुर में धारा 144 भी लागू है।